ΓΡΑΠΤΗ ΕΡΩΤΗΣΗ E-2307/99

υποβολή: Lone Dybkjr (ELDR) προς την Επιτροπή

(13 Δεκεμβρίου 1999)

Θέμα: Σύμβαση των Ηνωμένων Εθνών για την Καταπολέμηση της Απερήμωσης

Οι ακόλουθες ερωτήσειςποβάλλονται με σκοπό να διασφαλισθεί η αποσαφήνιση των θέσεων πουποστήριξε η Επιτροπή για την εφαρμογή της Σύμβασης των Ηνωμένων Εθνών για την Καταπολέμηση της Απερήμωσης (ΣΚΑ):

1. Σε ποιες αναπτυσσόμενες χώρες συμμετέχει η Ευρωπαϊκή Ένωση στη χρηματοδότηση των εθνικών σχεδίων δράσης για την καταπολέμηση της απερήμωσης; Τι ποσά δαπανώνται, για ποιο σκοπό χρησιμοποιούνται τα ποσά αυτά και ποιος είναι ο παραλήπτης; Πώς διασφαλίζει η καθιερωμένη χρηματοδοτική συνεργασία τη συνέχεια των προγραμμάτων δράσης και πώς επιτρέπει τον απαραίτητο μακροπρόθεσμο σχεδιασμό;

2. Τι έχει πράξει η Ευρωπαϊκή Ένωση για να ενθαρρύνει την χρηματοδότηση εκ μέρους του ιδιωτικού τομέα και άλλων μη κυβερνητικών οργανώσεων και να προωθήσει καθώς και να διευκολύνει την πρόσβαση των ενδιαφερόμενων αναπτυσσόμενων χωρών στην απαιτούμενη τεχνολογία, γνώση και τεχνογνωσία ακολουθώντας το άρθρο 6 της ΣΚΑ;

3. Τι έχει πράξει η Ευρωπαϊκή Ένωση, για να διασφαλίσει ότι η εμπορική της πολιτική και η δασμολογική της διάρθρωση δεν οδηγεί στην απερήμωση, λ.χ. με την προώθηση μονοκαλλιεργειών;

4. Τι έχει πράξει η Ευρωπαϊκή Ένωση, για να διασφαλίσει ότι η γεωργική της πολιτική δεν οδηγεί στην απερήμωση, λ.χ. με τις επιδοτήσεις εξαγωγών οι οποίες καθιστούν την παραδοσιακή γεωργία σε άγονες περιοχές μη επικερδή;

5. Τι έχει πράξει η Ευρωπαϊκή Ένωση, για να εξασφαλίσει την ταχεία και ολοκληρωμένη εφαρμογή της ΣΚΑ στα επόμενα έτη;

6. Τι έχει πράξει η Ευρωπαϊκή Ένωση, για να εξασφαλίσει την απαιτούμενη συμμετοχή Ευρωπαίων οικονομικών παραγόντων στην εφαρμογή της ΣΚΑ;

Απάντηση του κυρίου Nielson εξ ονόματος της Επιτροπής

(27 Ιανουαρίου 2000)

1. Η Κοινότητα, προς το παρόν, δε χρηματοδοτεί την εφαρμογή εθνικών προγραμμάτων δράσης για την καταπολέμηση της απερήμωσης σε οποιαδήποτε χώρα δεδομένου ότι αυτή τη στιγμή λίγες μόνο χώρες έχουν, καταρτίσει κάποιο σχέδιο. Εντούτοις, έχει χρηματοδοτήσει και συνεχίζει να χρηματοδοτεί ποικίλα προγράμματα και έργα κατά της ξηρασίας και τηςποβάθμισης του εδάφους στις αναπτυσσόμενες χώρες και ειδικότερα στα κράτη της Αφρικής, της Καραϊβικής και του Ειρηνικού (ΑΚΕ). Δεν είναι δυνατό να εκτιμηθεί ποσοτικά το ποσό που δαπανάται, λόγω του πολυτομεακού χαρακτήρα του θέματος. Εντούτοις, μια έκθεση(1), που αναθεωρείται αυτήν την περίοδο, παρέχει τις λεπτομέρειες των μέτρων κατά της ερήμωσης που χρηματοδοτήθηκαν από την Κοινότητα στις αναπτυσσόμενες χώρες και στην Κοινότητα κατά τη διάρκεια της περιόδου 1990-1995. Με την παροχή ενός συνολικού ποσού χρηματοδότησης σε κάθε κράτος ΑΚΕ για τη χρηματοδότηση του εθνικού ενδεικτικού προγράμματός του επί μία πενταετία στα πλαίσια της Σύμβασης του Λομέ, η Κοινότητα παρέχει τη δυνατότητα πρόβλεψης στα προγράμματα δράσης, πράγμα που επιτρέπει ένα μακροπρόθεσμο προγραμματισμό για τις χώρες ΑΚΕ.

2. Η Κοινότητα εφαρμόζει μία γενική πολιτική προώθησης του ιδιωτικού τομέα στις αναπτυσσόμενες χώρες και διευκόλυνσης της πρόσβασης αυτών των χωρών στην κατάλληλη τεχνολογία, στη γνώση και στην τεχνογνωσία. Πράγματι, για το λόγο αυτό, οργανώθηκε το κέντρο για την ανάπτυξη της βιομηχανίας (CDI) στα πλαίσια

της Σύμβασης του Λομέ. Το CDI επιστρατεύει τη χρηματοδότηση και την τεχνολογία από τις ιδιωτικές και τις μη κυβερνητικές πηγές για την ανάπτυξη των βιομηχανιών στα κράτη ΑΚΕ. Μέσω της στήριξης της διαρθρωτικής προσαρμογής, η Κοινότητα βοηθά τους εταίρους της στη δημιουργία του κατάλληλου περιβάλλοντος για την ανάπτυξη του ιδιωτικού τομέα.

3. Επιδιώκοντας, στο πλαίσιο της γενικής πολιτικής της τη βαθμιαία ένταξη των αναπτυσσόμενων χωρών στην παγκόσμια οικονομία, η Κοινότητα προσπαθεί να εξασφαλίσει το ότι το εμπόριο δεν θα ασκεί αρνητικές επιδράσεις στο περιβάλλον. Αυτός ήταν ο λόγος για τον οποίο ζήτησε να συμπεριληφθεί το θέμα «εμπόριο και περιβάλλον» στο Γύρο της χιλιετίας του Παγκόσμιου Οργανισμού Εμπορίου (ΠΟΕ).

4. Η Κοινότητα ακολουθεί μία πολιτική βιώσιμης ανάπτυξης και προστασίας του περιβάλλοντος στις αναπτυσσόμενες χώρες. Οι γεωργικές εξαγωγικές επιδοτήσεις (stabex) είναι ένα από τα ζητήματα που επαναδιαπραγματεύονται αυτήν την περίοδο, στο πλαίσιο των συμφωνιών, μετά τη σύμβαση του Λομέ με τα κράτη ΑΚΕ. Με κάθε επιφύλαξη ως προς την έκβαση των διαπραγματεύσεων, ο στόχος της Κοινότητας είναι ακριβώς να διασφαλίσει ότι δεν θα έχουν αρνητικά αποτελέσματα στη γεωργία στις χώρες αυτές.

5. Οι αντιπροσωπείες της Επιτροπής στις χώρες ΑΚΕ έχουν κληθεί να αρχίσουν το διάλογο, οποτεδήποτε είναι δυνατόν, με τους εθνικούς συντονιστικούς οργανισμούς και σχετικά με τα κύρια σημεία της Συνθήκης για την Καταπολέμηση τη Ερήμωσης (CCD) με σκοπό τον καθορισμό της καλύτερου δυνατού τρόπου για την εφαρμογή της Συνθήκης. Η έκβαση αυτού του διαλόγου θα επιτρέψει στην Επιτροπή να ενεργήσει ταχύτερα.

6. Η Κοινότηταποστηρίζει την αποκεντρωμένη συνεργασία και τη συμμετοχή όλων των φορέων που ενδιαφέρονται στην Ευρώπη για τη διαδικασία ανάπτυξης, συμπεριλαμβανομένης της εφαρμογής του CCD. Έχει συγχρηματοδοτήσει και θα συνεχίσει να συγχρηματοδοτεί τα προγράμματα στις αναπτυσσόμενες χώρες με τις ευρωπαϊκές μη κυβερνητικές οργανώσεις.

(1) SEC(97)1429.